Appelasyn sal nie eintlik 'n verskil aan jou inname van soetigheid of gewig veroorsaak nie. Jy kan net so wel gewone asyn vir jou slaaisouse gebruik wat wel die glisemiese indeks (GI) van so 'n dis sal verlaag. As jy van die smaak van appelasyn hou, dan kan jy dit ook gebruik, maar al die verskillende terapeutiese aansprake wat vir appelasyn gemaak word, is nog nie deur wetenskaplike proewe bewys nie.